Konverentsi avas majandus- ja kommunikatsiooniminister Juhan Parts märksõnadega "efektiivsus" ja "pikem eluiga". Tootlikkuse kasvu valemiks pakkus ta ressursisäästlikku arengut ning lisandväärtuste pakkumist. Riigipilku esindades tõdes Parts, et suur osa infoühiskonna tegevustest on juba täna tugeva rohelise IT varjundiga või tõelise rohelise IT eelduseks. E-riigi lahendustest rääkides tuleks unustada eestlastele nii omane "iga mees teeb oma" lähenemine ning eelistada korduv- ja taaskasutatavaid lahendusi.